BANPU ผลประกอบการเริ่มฟื้นใน 2H58โบรกฯแนะนำซื้อราคาเป้าหมาย 34.5 บ.
BANPU จะเริ่มทยอยฟื้นตัวในครึ่งหลังปี58 เป็นต้นไป จากการเดินเครื่องเต็มกำลังการผลิตของโรงไฟฟ้า BLCP และผลขาดทุนจากตราสารอนุพันธ์ที่มีแนวโน้มปรับตัวลดลง และฟื้นตัวอย่างยั่งยืนในปี 59 จากธุรกิจไฟฟ้า เราคงคำแนะนำซื้อ BANPU ราคาเป้าหมาย 34.5 บาท
21 ก.ย. 2558

บล.โนมูระ พัฒนสิน ระบุในบทวิเคราะห์ (21 ก.ย.) ว่า บริษัท บ้านปู จำกัด (มหาชน) หรือ BANPU แนวโน้มธุรกิจทั้งถ่านหินและไฟฟ้าที่คาดว่าจะมีการเติบโตโดดเด่นในปี 58-60 ทดแทนธุรกิจถ่านหินที่มีราคาตกต่ำ
 โดยคาดว่ากำลังการผลิตไฟฟ้าของ BANPU คิดตามสัดส่วนการถือหุ้นจะอยู่ที่ 2,300 MW ในปี 61 ปรับตัวสูงขึ้นจาก 58  ที่ 1,400MW หรือปรับตัวสูงขึ้น 18% CAGR ซึ่งเป็นมุมมองเชิงบวกต่อแผนการนำหุ้น BANPU Power เข้าจดทะเบียนในตลาดหลักทรัพย์ โดยปัจจุบันคาดว่าจะเข้าจดทะเบียนได้ในช่วงปลายไตรมาส 1/59
คาดผลประกอบการของ BANPU จะเริ่มทยอยฟื้นตัวในครึ่งหลังปี58 เป็นต้นไป จากการเดินเครื่องเต็มกำลังการผลิตของโรงไฟฟ้า BLCP และผลขาดทุนจากตราสารอนุพันธ์ที่มีแนวโน้มปรับตัวลดลง และฟื้นตัวอย่างยั่งยืนในปี 59 จากธุรกิจไฟฟ้า เราคงคำแนะนำซื้อ BANPU ราคาเป้าหมาย 34.5 บาท